da en da nl ca da da da es da da da da da da da da en da en da en en nn en en en en da en da en sv da da da en da da da da da da da de da da da da da da da da da da da da da nl da en da da es nl da
Danske Spil efterlyser fortsat ejeren af 759 millioner kroner
Hos danskernes spilselskab, Danske Spil, er man ivrig efter at komme i kontakt med indehaveren af den kupon, der fredag aften udløste førstepræmien – og en danmarksrekord - i Eurojackpot.
Hvis nogen går rundt med en krøllet lotterikupon i baglommen på sommerbuksen, er det tid til at få den glattet ud og tjekket efter hos en forhandler eller online. Danske Spil fortæller nemlig, at man stadig mangler at høre fra vinderen af danmarkshistoriens største gevinst – hele 759.318.630 kroner.
”Vi har stadig ikke hørt fra den meget heldige person, som vandt den historiske førstepræmie fredag aften. Her i Danske Spil har vi stadig ikke fået armene ned, og vi vil meget gerne tale med vinderen. Herfra skal lyde en opfordring til, at man får tjekket sine kuponer og kontakter os, hvis man er den heldige indehaver af kuponen med vindertallene,” siger Line Bruun, der er kommunikationschef i Danske Spil.
”Vi glæder os utrolig meget til at ønske vinderen tillykke, og vil sørge for at tage godt hånd om den enormt heldige person. Som noget af det første tilbyder vi vinderen millionærrådgivning om den nye, særlige livssituation og de muligheder, den kæmpe gevinst skaber. En vinder hos Danske Spil kan altid vælge at være anonym i offentligheden, og det er netop et af de mange emner, millionærrådgiveren vil hjælpe vedkommende med,” slutter Line Bruun.
Det er første gang nogensinde, at der er blevet vundet så stor en præmie i Danmark. Den hidtidige rekord tilhørte indtil i fredags Helsingør, hvor en heldig dansker i 2015 vandt 315 mio. kr. Den rekord er altså nu blevet slået godt og grundigt af en endnu ukendt person.
Den vindende – og uhørt værdifulde - kupon blev købt i Meny Blåvand. Derfor en stor opfordring til, at alle, og især folk fra det vestjyske, tjekker deres lommer en ekstra gang og undersøger, om det kunne være netop dem, der er blevet danmarkshistoriens største vinder.
Vindertal fredag uge 29:
1, 11, 17, 19, 33
Stjernetal fredag uge 29:
De største gevinster i danmarkshistorien
759.318.630 kroner, Eurojackpot, 2022, Blåvand
315.009.958 kroner, Eurojackpot, 2015, Helsingør
310.785.127 kroner, Eurojackpot, 2021, Roskilde
210.688.619 kroner, Eurojackpot, 2018, Kalundborg
206.913.776 kroner, Vikinglotto, 2020, Helsingør
148.183.435 kroner, Eurojackpot, 2017, Hjørring
140.358.416 kroner, Vikinglotto, 2016, Vejle.
Eurojackpot havde premiere den 23. marts 2012 og trækkes fast hver fredag og tirsdag aften. Maks. puljen er 750 mio. kr.
Både spillere i Finland, Slovenien, Holland, Estland, Tyskland, Italien, Spanien, Norge, Sverige, Island, Letland, Litauen, Kroatien, Ungarn, Tjekkiet, Slovakiet, Polen og Danmark er med i kampen om de gigantiske puljer, som skal gøre europæiske lotterispillere til multimillionærer.
Information om Danske Spil A/S
Pressetelefonen: 30 85 17 85https://danskespil.dk/
Følg pressemeddelelser fra Danske Spil A/S
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Danske Spil A/S
Målløs fynbo efter KÆMPE-gevinst på 107 millioner: ”Jeg kan ikke nå at bruge alle de penge!”4.10.2022 08:30:00 CEST | Pressemeddelelse
Det er først for alvor ved at gå op for en midaldrende mand fra Odense, at hans liv for nyligt tog en meget voldsom drejning: Han vandt 107.000.000 kroner i Eurojackpot og har nu kun en eneste økonomisk bekymring tilbage: ”Hvad skal man dog stille op med alle de penge? – Der er jo millioner af muligheder.”
Så er der til varmeregningen: Tre danskere får i alt 9.000.000 kroner at varme sig ved i den kolde tid3.10.2022 10:00:23 CEST | Pressemeddelelse
Tre danskere kan gå de kolde måneder i møde som nyslåede millionærer, efter at de lørdag aften vandt stort i Lotto – en enkelt af dem vandt endda hele syv millioner kroner.
Midtjyde vinder million i Lotto: ”Det er ik’ så ringe!”3.10.2022 08:30:00 CEST | Pressemeddelelse
En mand fra det midtjyske troede først, at det var telefonfis, da Danske Spil ringede og fortalte ham, at han havde vundet en million kroner i Lotto: Først da han selv fik tjekket kuponen, kunne han lade sin jyske jubel få frit spil: ”Njarh, det er ik’ så ringe!”
Regnfuld lørdag bød på tre nye millionærer i Lotto2.10.2022 09:05:34 CEST | Pressemeddelelse
De fleste af os oplevede lørdag som endnu en regnfuld efterårsdag, men for tre heldige danskere var det snarere guldregn. Mest guldregn faldt dog over Sydvestjylland, hvor en heldig dansker er vågnet hele 7 millioner kroner rigere her til morgen.
Danske Spil: De ryger i omdans i aften30.9.2022 11:30:00 CEST | Pressemeddelelse
Efter en vaklende start på sæsonen synes oddssætterne hos Danske Spil nu, at de har fået bedre styr på, hvem der har gode chancer for at nå langt i Vild med dans – og hvem der er i farezonen for at ryge ud i næste afsnit.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022